મુંબઈ : ડોલર સામે રૂપિયો દિવાલી પર્વ પર દબાણ હેઠળ રહેવાના સંકેત દેખાઈ રહ્યા છે. છેલ્લા થોડાક મહિનામાં જે પ્રકારની સ્થિતિ નોંધાઈ હતી તે પૈકી ઓછી નબળી સ્થિતિ રૂપિયામાં જાવા મળી છે પરંતુ રૂપિયો નવેમ્બર મહિનામાં ૭૪.૭૦ની સપાટીની આસપાસ રહી શકે છે. ઓક્ટોબર મહિનામાં રૂપિયો ૧.૪૦ ટકા સુધી ઘટી ગયો છે. વાર્ષિક આધાર પર ડોલર સામે રૂપિયો ૧૩ ટકા સુધી ઘટી ગયો છે. આયાત આડે મુખ્ય પરિબળો પૈકીના એક તરીકે ગણાતા ક્રૂડ ઓઇલમાં કિંમતો સ્થિર દેખાઈ રહી નથી. જા કે, સાઉદી પ્રધાન દ્વારા ભારતની વધતી જરૂરિયાતોને પૂરી કરવા માટે ખાતરી આપવામાં આવ્યા બાદ ક્રૂડમાં સ્થિરતા આવી શકે છે. ઇરાનના ક્રૂડ નિકાસ ઉપર અમેરિકી પ્રતિબંધો અમલી બન્યા હોવા છતાં ભારત સહિતના આઠ દેશોને અમેરિકાએ રાહત આપી છે. છેલ્લા ત્રણ સપ્તાહના ગાળામાં જ રૂપિયામાં ક્રૂડની કિંમતમાં ઉતારચઢાવની સ્થિતિ વચ્ચે ફેરફાર જાવા મળ્યા છે. છેલ્લા બે દિવસમાં ડોલર સામે રૂપિયામાં ૧૫૦ પૈસાની રિકવરી થઇ ચુકી છે.